## Odluka o određivanju demarkiranih područja u kojima se provode mjere iskorjenjivanja štetnog organizma crvene palmine pipe Rhinchophorus Ferrugineus (Olivier)

### NN 14/2014 (5.2.2014.), Odluka o određivanju demarkiranih područja u kojima se provode mjere iskorjenjivanja štetnog organizma crvene palmine pipe Rhinchophorus Ferrugineus (Olivier)

MINISTARSTVO POLJOPRIVREDE

302

Na temelju članka 14. stavka 4. Zakona o biljnom zdravstvu (»Narodne novine«, broj 75/2005 i 55/2011) i članka 8. stavka 1. podtočke (a) Pravilnika o mjerama za sprječavanje unošenja i širenja crvene palmine pipe – Rhynchophorus ferrugineus (Olivier) (»Narodne novine«, broj 35/2009 i 103/2011), ministar poljoprivrede donosi

ODLUKU

O ODREĐIVANJU DEMARKIRANIH PODRUČJA U KOJIMA SE PROVODE MJERE ISKORJENJIVANJA ŠTETNOG ORGANIZMA CRVENE PALMINE PIPE RHYNCHOPHORUS FERRUGINEUS (OLIVIER)

I.

Određuju se demarkirana područja u kojima je obvezno provođenje mjera navedenih u Prilogu II. točki 2. Pravilnika o mjerama za sprječavanje unošenja i širenja crvene palmine pipe – Rhynchophorus ferrugineus (Olivier) (u daljnjem tekstu: Pravilnik).

II.

Demarkirana područja iz točke I. ove Odluke sastoje se od zaraženog područja u kojem je potvrđena prisutnost crvene palmine pipe i koje uključuje sve osjetljivo bilje koje pokazuje simptome zaraze uzrokovane crvenom palminom pipom i sve osjetljivo bilje koje je u vrijeme sadnje pripadalo istoj partiji, i sigurnosnog područja koje se nalazi oko zaraženog područja, širokog 10 km.

III.

Popis naselja i katastarskih općina koje čine zaraženo područje, te popis katastarskih općina koje čine sigurnosno područje u demarkiranim područjima iz točke I. ove Odluke nalazi se u Prilogu 1. koji je tiskan uz ovu Odluku i njezin je sastavni dio.

IV.

Karte demarkiranih područja iz točke I. ove Odluke nalaze se u Prilogu 2. koji je tiskan uz ovu Odluku i njezin je sastavni dio.

V.

Fitosanitarni inspektor naređuje provođenje mjera u demarkiranom području iz točke I. ove Odluke sukladno Prilogu II. točki 2. Pravilnika, a detaljan opis službenih mjera, način njihova provođenja, vremenski rokovi za provođenje te provoditelji bit će navedeni u akcijskom planu koji će se primjenjivati u demarkiranom području iz točke I. ove Odluke, koji donosi ministar poljoprivrede sukladno članku 8. stavku 1. podtočki (b) Pravilnika.

VI.

Ako granica demarkiranog područja iz točke I. ove Odluke ne obuhvaća cijelu katastarsku općinu, mjere iz točke V. ove Odluke provode se u cijeloj katastarskoj općini, ako su u njoj prisutne biljke domaćini crvene palmine pipe.

VII.

Ako se provođenjem posebnog nadzora sukladno članku 6. stavku 1. Pravilnika tijekom tri uzastopne godine ne pronađe crvena palmina pipa, ukinut će se demarkirana područja iz točke I. ove Odluke i više se neće provoditi mjere iz točke V. ove Odluke.

VIII.

Danom stupanja na snagu ove Odluke prestaje važiti Odluka o određivanju demarkiranih područja u kojima se provode mjere iskorjenjivanja štetnog organizma crvene palmine pipe Rhynchophorus ferrugineus (Olivier) (»Narodne novine«, broj 128/2013).

IX.

Ova Odluka stupa na snagu danom objave u »Narodnim novinama«.

Klasa: 320-20/14-01/06

Urbroj: 525-09/0822-14-2

Zagreb, 22. siječnja 2014.

Ministar

Tihomir Jakovina, v. r.

**PRILOG 1.**

Demarkirana područja za crvenu palminu pipu

|  |  |  |  |  |
| --- | --- | --- | --- | --- |
| Godina  utvrđivanja  demarkiranog područja | Županija | Demarkirano područje | | |
| Zaraženo područje | | Sigurnosno područje (katastarske općine) |
| Naziv | Katastarske općine |
| 2013 | Istarska | Umag | Petrovija | Savudrija |
| Umag | Kaštel |
| Merišće |
| Momjan |
| Materada |
| Kršete |
| Buje |
| Triban |
| Krasica |
| Lovrečica |
| Brtonigla |
| Novigrad |
| Nova Vas |
| Donja Mirna |
| 2013/2014 | Šibensko-kninska | Šibenik (Šibenik,  Brodarica, Dubrava,  Zlarin, Jadrija, Solaris,  Vodice, Grebaštica,  Primošten) | Zlarin | Žirje |
| Srima | Jezera |
| Martinska | Murter |
| Donje Polje | Betina |
| Dubrava | Pirovac |
| Prvić | Vrana |
| Crnica | Banjevci |
| Šibenik | Stankovci |
| Gorica | Velim |
| Mandalina | Vukšić |
| Jadrtovac | Ostrovica |
| Krapanj | Bribir |
| Vrpolje | Piramatovci |
| Danilo Biranj | Skradin |
| Konjevrate | Vačani |
| Lozovac | Bratiškovci |
| Bilice | Velika Glava |
| Vodice | Dubravice |
| Tribunj | Brištane |
| Tijesno | Drinovci |
| Čista | Ključ |
| Zaton-Raslina | Pakovo Selo |
| Boraja | Radonić |
| Primošten | Mirlović Zagora |
| Rogoznica | Pokrovnik |
|  | Ostrogašica |
| Podumci |
| Danilo Kraljice |
| Slivno |
| Ljubostinje |
| Sitno Donje |
| Sitno |
| Lepenica |
| Ljubitovica |
| Primorski Dolac |
| Prapatnica |
| Blizna |
| Mitlo-Vinovac |
| Bristivica |
| Račice |
| Marina |
| Sevid |
| Vinišće |
| 2014 | Dubrovačko-neretvanska | Zaton | Zaton | Mokošica |
| Orašac | Obuljeno |
| Ljubač | Prijevor |
| Osojnik | Rožat |
| Petrovo Selo | Komolac |
|  | Sustjepan |
| Dubrovnik |
| Čajkovica |
| Knežica |
| Šumet |
| Gornji Brgat |
| Donji Brgat |
| Grbavac |
| Martinovići |
| Makoše |
| Buići |
| Čelopeci |
| Petrača |
| Čibača |
| Brašina |
| Koločep |
| Lopud |
| Suđurađ |
| Trsteno |
| Kliševo |
| Gromača |
| Mrčevo |
| Brsečine |
| Dubravica |
| Mravinjac |
| Gornji Majkovi |
| Donji Majkovi |

P**RILOG 2.**

Karte demarkiranih područja za crvenu palminu pipu

**[Karta 1: Zaraženo i sigurnosno područje na mjestu nalaza Umag](dodatni/430415.pdf)**

**[Karta 2: Zaraženo i sigurnosno područje na mjestu nalaza Šibenik](dodatni/430416.pdf)**

[**Karta 3: Zaraženo i sigurnosno područje na mjestu nalaza Zaton Veliki**](dodatni/430417.pdf)

14 05.02.2014 Odluka o određivanju demarkiranih područja u kojima se provode mjere iskorjenjivanja štetnog organizma crvene palmine pipe Rhinchophorus Ferrugineus (Olivier)

14 05.02.2014 Odluka o određivanju demarkiranih područja u kojima se provode mjere iskorjenjivanja štetnog organizma crvene palmine pipe Rhinchophorus Ferrugineus (Olivier)

Odluka, NN 14/2014-302
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)